‏‏

1. **כללי**
	1. **תחום הנספח:**
		1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **"כבלים עשויים תילי פלדה: שימושים כלליים –דרישות מינימום"** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
		2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
	2. **מסמכים ישימים:**
		1. ת"י 565 חלק 1 , "כבלים עשויים תילי פלדה: שימושים כלליים – דרישות מינימום" , ממרס 2019.
		2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
		3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
		4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
	3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
		1. "דגם" (של מוצר)- גרסה חד חד ערכית של מוצר המאופיינת על ידי האלמנטים הבאים:תכן מוגדר אחד המגדיר את החומרים שממנו הוא עשוי ורכיבים עיקריים (אותה פורמולציה) , מיוצר בתהליך ייצור אחד ע"י יצרן אחד, בעלי אריזה זהה, מארץ ייצור אחת , באתר יצור אחד , המסומן על ידי היצרן כדגם אחד (עם סימן). כדגם אחד של טובין ייחשבו כבלים עשויים מחומר זהה, בעלי מבנה אחיד, בעלי קוטר נומינאלי זהה, בעלי חוזק תילים זהה, שיוצרו במפעל אחד ובתהליך ייצור זהה.
		2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות שאינן מהותיות ואשר אין להן השלכות על התאמה לת"ר.
		3. בנספח זה, יצוינו שתי משפחות דגמים :
* כבלים בקטרים שבין אפס לחמש מ"מ (כולל) – מדגמים זהים הנבדלים זה מזה בקוטרם, בכיוון השזירה ובאורכם.
* כבלים בקטרים שבין שש לשישים מ"מ (כולל) – מדגמים זהים הנבדלים זה מזה באורכם ובכיוון השזירה שלהם.
	1. **תיק מוצר**
		1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
		2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה. בנוסף יגיש היבואן תיעוד ודוחות בדיקה המתייחסים לכוח הקריעה המוצהר של הכבל, לחוזקם הנומינלי של התילים מהם יוצרו הכבלים, הליבות הנמצאות בכבלים, חומרי הסיכה בהם נעשה שימוש בעת הייצור, תקן ייצור הכבלים ומקדם השזירה של הכבל, סוג גימור הכבל ועובי הגלוון הנומינלי (אם ישים).
		3. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר, יצורפו לתיק המוצר. כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה.
1. **בדיקת דגם - בדיקה מלאה**
	1. **תדירות הביצוע**:

 אחת **לשנתיים** ובהתאם להוראות והנחיות הממונה על התקינה – אישור דגם.

* 1. **דגימה:**

ככלל, ידגם מוצר אחד לבדיקת דגם (המוצר יהיה באריזתו לצרכן – להלן "יחידת שיווק"), כאשר מדובר בדגם המייצג משפחת דגמים, תקבע המעבדה את הדגם או הדגמים שייבדקו מהמשפחה, באופן שיבטיח כי ניתן להשליך את ממצאי הבדיקה על כל שאר הדגמים שבמשפחה. בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

* + 1. במשלוח של כבלים מדגם אחד ובקוטר של עד 16 מ"מ (כולל) ובאורך כולל של עד 5000 מ' – קטע אחד באורך של 1.5 מ' וקטע נוסף באורך 0.5 מ'.
		2. במשלוח של כבלים מדגם אחד ובקוטר של 17 עד 26 מ"מ (כולל) ובאורך כולל של עד 5000 מ' – קטע אחד באורך של 2 מ' וקטע נוסף באורך 0.5 מ'.
		3. במשלוח של כבלים מדגם אחד ובקוטר של מעל 26 מ"מ – שני קטעים : אחד באורך של 1.2 מ' ושני באורך של 0.4 מ'.
		4. במשלוח של כבלים מדגם אחד ובקוטר של עד 16 מ"מ (כולל) ובאורך כולל של מעל 5000 מ' – שלושה קטעים באורך של 1.5 מ' כל אחד וקטע נוסף באורך של 0.5 מ'.
		5. במשלוח של כבלים מדגם אחד ובקוטר של 17 עד 26 מ"מ (כולל) ובאורך כולל שמעל 5000 מ' – שלושה קטעים באורך 2 מ' כל אחד וקטע נוסף באורך 0.5 מ'.
	1. **היקף הבדיקה:**
		1. בדיקת התאמה לכל סעיפי ת"י 565 חלק 1, אשר חלה עליהם רשמיות.
		2. הבדיקות תבוצענה, בהתאם לסעיפי התקן הבינ"ל הישים, כמפורט בטבלה שלהלן :

|  |  |  |  |
| --- | --- | --- | --- |
| מס"ד / התקן | סעיפי בדיקה בתקן 2408 ISO | סעיפי בדיקה בתקן 12385-4 EN | סעיפי בדיקה בתקן1023 A ASTM |
| 1 | 4.1 (חומר) | 5.2 (חומרים) | 6.1 (סיווג) |
| 2 | 4.2 (ייצור הכבל) (\*) | 5.3 (ייצור הכבל) (\*) | 6.2 (ליבת הכבל) |
| 3 | 4.3 (סיווג וכינוי) | 5.4 (קוטר) | 6.3 (דרוג הכבל) |
| 4 | 4.4 (מידות) | 5.5 (כוח קריעה) | 6.4 (גימור) |
| 5 | 4.5 (כוח קריעה) | 5.6 (סיווג וכינוי) | 6.5 (שזירה) |
| 6 | 5.1 (חומרים) | 6.1 (כללי) | 6.6 (מידות) |
| 7 | 5.2 (ייצור הכבל) (\*) | 7 (מידע למשתמש) | 6.7.1 (כוח קריעה) |
| 8 | 5.3 (קוטר הכבל) |  | 7 (ייצור הכבל) (\*) |
| 9 | 5.4 (כוח קריעה) |  | 8 (בדיקות והתאמה) |
| 10 | 6.2 (אריזה וסימון) |  | 8.6.2 (כוח קריעה) |
| 11 | 3.4 E (פיתול) או3.5 E (קשר) |  | 8.7 (תילי הכבל) |
| 12 | 3.6 E (גלוון) |  | 9 (אריזה וסימון) |

(\*) – ייצור הכבל ייבדק על סמך הכרה במסמכי היצרן ו/או בתעודות בדיקה ממעבדה המוכרת למעבדת הבדיקה.

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'**
	1. **תדירות ביצוע:**
		1. בדיקה מלאה/בדיקת דגם - בהתאם להוראות סעיף 2 בנספח זה.
		2. בדיקה חלקית/בדיקת ש' - כל משלוח ובכפוף להנחיות והוראות הממונה .
	2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
		2. בדיקה חלקית /בדיקת ש' - מחלקים את המשלוח לדגמים ו/או משפחת דגמים ונוטלים אקראית קטעי כבל מכל דגם ו/או מכל משפחת דגמים ומגלילים שונים. כמות ואורך קטעי הכבלים לבדיקה, מפורטים להלן :
			1. במשלוח של כבלים מדגם אחד ובקוטר של עד 16 מ"מ (כולל) ובאורך כולל של עד 5000 מ' – קטע אחד באורך של 1.5 מ'.
			2. במשלוח של כבלים מדגם אחד ובקוטר של 17 עד 26 מ"מ (כולל) ובאורך כולל של עד 5000 מ' – קטע אחד באורך של 2 מ'.
			3. במשלוח של כבלים מדגם אחד ובקוטר של מעל 26 מ"מ – קטע אחד באורך של 1.2 מ'.
			4. במשלוח של כבלים מדגם אחד ובקוטר של עד 16 מ"מ (כולל) ובאורך כולל של מעל 5000 מ' – שלושה קטעים באורך של 1.5 מ' כל אחד.
			5. במשלוח של כבלים מדגם אחד ובקוטר של 17 עד 26 מ"מ (כולל) ובאורך כולל שמעל 5000 מ' – שלושה קטעים באורך 2 מ' כל אחד.
	1. **הבדיקות:**
		1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
		2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
		3. **בדיקת ש'- בדיקות חלקיות לפי סעיפי התקן:** המוצר שנדגם ייבדק להתאמה לסעיפים הבאים של התקן הישראלי ת"י 565 חלק 1, לפי התקן הבינ"ל הרלוונטי, כמפורט בטבלה שלהלן :

|  |  |  |  |
| --- | --- | --- | --- |
|  מס"ד / התקן | סעיפי בדיקה בתקן 2408 ISO | סעיפי בדיקה בתקן 12385-4 EN | סעיפי בדיקה בתקן1023 A ASTM |
| 1 | 4.4 (מידות) | 5.4 (קוטר) | 6.6 (מידות) |
| 2 | 4.5 (כוח קריעה) | 5.5 (כוח קריעה) | 8.6.2 (כוח קריעה) |
| 3 | 6.2 (אריזה וסימון) | 7 (מידע למשתמש) | 9 (אריזה וסימון) |

להלן פירוט הכמויות הנדרשות לבדיקת הסעיפים הנ"ל :

|  |  |  |  |
| --- | --- | --- | --- |
| שם הסעיף | כמות למשלוח של עד 5000 מ' (כולל) | כמות למשלוח של מעל 5000 מ' | הערות |
| מידות/קוטר + כוח קריעה | קטע אחד | שלושה קטעים | במשלוח הכולל כבלים בקוטר של מעל 26 מ"מ, ייבדק קטע אחד |
| אריזה וסימון | ---------------------- | ------------------------ | יבוצע בעת הזיהוי |

הערה : בכבלים בקוטר מעל 26 מ"מ המיועדים לשימוש מקצועי ספציפי (עגורני גשר, עגורנים ניידים, מחפרים וכד'), ניתן להכיר בבדיקת כוח הקריעה, על בסיס תעודות בדיקה ממעבדות בחו"ל המוכרות למעבדה הבדיקה בארץ.

* 1. **אי התאמה**:
		1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.
		במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
		2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים. במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
1. **תנאים מיוחדים**
	1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
	2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה****תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |